cyanic-selkie/wikianc huggingface dataset:
கோயம்புத்தூர் பண்பாடு
மொழி
கொங்கு தமிழ் என்பது தமிழ் மொழியின் பேச்சுவழக்கு ஆகும். இது நகரத்தில் அதிகம் பேசப்படுகிறது. இது முதலில் "காங்கீ"` அல்லது "கொங்கலம்" அல்லது "கோயம்புத்தூர் தமிழ்" அல்லது "கொங்கப்பேச்சு" அல்லது 'கொங்கு பாஷை' என அழைக்கப்படுகிறது. கொங்கு தமிழின் சிறப்பு என்னவென்றால், நிலையான தமிழின் retroflex T/D (ட) க்குப் பதிலாக அல்வியோலர் ற – Tra/Dra (ஆங்கில வார்த்தையின் தடத்தில் உள்ளது போல) பயன்படுத்தப்படுகிறது. எடுத்துக்காட்டாக, நிலையான தமிழின் 'என்னுதயா' (என்னுடையது) என்பது கொங்கு பேச்சுவழக்கில் enRa என்று உச்சரிக்கப்படுகிறது. கூடுதலாக, ஆங்கில வார்த்தையான Gang இல் உள்ள "ng" என்று ஒலிக்கும் குட்டு நாசி (ங்) பயன்பாடு கொங்கு தமிழில் அதிகமாக உள்ளது. இது கொங்கு தமிழின் இலக்கணம் நிலையான தமிழின் இலக்கணத்திற்குப் பொருந்தாத சூழ்நிலைகளுக்கு வழிவகுக்கிறது (தொல்காப்பியம், நன்னூல் போன்ற அதிகாரப்பூர்வமான நூல்களில்). வாங் "வாங்" போன்ற ஒரு வார்த்தையை முடிக்க ங் என்பது ஒரு உதாரணம், அதாவது 'வா' என்பது மரியாதைக்குரிய தொனியில் வெளிப்படுத்தப்படுகிறது. இது நிலையான தமிழில் "வாங்கா" என்று இருக்கும். ஆங்கிலம் அதிகம் படித்த வகுப்பினரால் பேசப்படுகிறது மற்றும் நகரத்தில் பேசப்படும் பிற மொழிகளில் மலையாளம், கன்னடம், தெலுங்கு மற்றும் உருது ஆகியவை அடங்கும். thumb|200x200px| பொங்கல், இப்பகுதியில் முக்கிய பண்டிகை
ஆப்பிரிக்கா
கிழக்கு ஆப்பிரிக்கா
...
கோயம்புத்தூர் பண்பாடு
திருவிழாக்கள்
கோயம்புத்தூரில் உள்ளூர் கோவில் திருவிழாக்கள் உட்ப்பட பல திருவிழாக்கள் கொண்டாடப்படுகின்றன :
ஆப்பிரிக்கா
மேற்கு ஆப்பிரிக்கா
...
கோயம்புத்தூர் பண்பாடு
மேற்கோள்கள்
பகுப்பு:கோயம்புத்தூர் பகுப்பு:தமிழ்நாட்டில் நகரம் வாரியாக பண்பாடு பகுப்பு:தமிழர் பண்பாடு
ஆப்பிரிக்கா
வடக்கு ஆப்பிரிக்கா
...
மத்திய ஆப்பிரிக்கா
...
தெற்கு ஆப்பிரிக்கா
....
இவற்றையும் பார்க்கவும்
* பகுப்பு:கண்டங்கள்
மாரவாடி பட்டாளம்மன் கோயில்
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:தர்மபுரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஐக்கிய நாடுகள் மனித உரிமைகள் ஆணையம்
100px|right ஐக்கிய நாடுகள் மனித உரிமைகள் ஆணையம் (Office of the United Nations High Commissioner for Human Rights, OHCHR) என்பது பன்னாட்டுச் சட்டங்களுக்கு அமைய, 1948 ஆம் ஆண்டில் ஏற்றுக்கொள்ளப்பட்ட ஐக்கிய நாடுகளின் மனித உரிமைகள் பிரகடனத்திற்கு அமைய மனித உரிமைகளைப் பேணவும் அதன் மேன்மைக்காக உழைக்கவும் ஏற்படுத்தப்பட்ட ஓர் ஐக்கிய நாடுகள் நிறுவனமாகும்.
ஜூன் 25, 1993 ஆம் ஆண்டில் ஆஸ்திரியாவின் வியென்னா நகரில் இடம்பெற்ற ஐநா பொதுச்சபைக் கூட்டத்தில் (48/141 விதிமுறைகளுக்கமைய) இவ்வாணையம் அமைக்கப்பட்டது. இவ்வாணையத்தின் நடப்புத் தலைவராக தென்னாபிரிக்காவைச் சேர்ந்த நவநீதம் பிள்ளை ஜூலை 28, 2008ம் ஆண்டில் இடம்பெற்ற ஐநா பொதுச்சபைக் கூட்டத்தில் ஒருமனதாகத் தேர்ந்தெடுக்கப்பட்டார்.
வெளி இணைப்புகள்
பகுப்பு:ஐக்கிய நாடுகள் நிறுவனங்கள் பகுப்பு:ஐக்கிய நாடுகளும் மனித உரிமைகளும்
நாயக்கர்
நாயக்கர் என்பவர்கள் ஆந்திரா, கருநாடகம், தமிழ்நாடு, கேரளம் ஆகிய தென்னிந்திய மாநிலங்களில் வாழும் சில சமூகங்கள் பயன்படுத்தும் பட்டம் ஆகும். இவர்கள் தென்மாநிலங்களில் மக்கள் தொகையில் காணப்படுகிறார்கள். . நாயக்கர்கள் காப்பு, கொல்லா, கம்மா எனப்படும் இனத்தவர்களின் மரபுகளாக அறியப்படுகிறார்கள். இவர்களே நாயக்கர் என்றும் இம்மக்கள் கூறுகிறார்கள்.
ஆந்திராவில் மக்கள் தொகையில் அதிகமாக உள்ள காப்பு, ராஜகம்பள கொல்லா, பலிஜா, கவரா, கம்மா, தமிழகத்தில் அதிக மக்கள் தொகை கொண்ட வன்னியர்களின் பெரும் பகுதியினர் வட தமிழகத்தில் நாயக்கர் என்ற பட்டத்தை பயன்படுத்துகின்றனர். கம்மவர், முத்தரையர், துளுவ வெள்ளாளர்களில் சிலர் அகமுடையாரில் சிலர் போன்றோர்கள் நாயக்கர்களாக அறியப்படுகிறார்கள்.
நாயக்கர்கள் இனத்தை சேர்ந்த வீரபாண்டிய கட்டபொம்மன், கிருஷ்ணதேவராயன், திருமலை நாயக்கர், இராணி மங்கம்மாள், விருப்பாச்சி கோபால நாயக்கர் போன்ற அரசர்கள் வரலாற்றில் நிலைத்து நிற்பவர்கள்.
மக்கள் தொகை
ஆந்திராவில் நாயுடு இனத்தவர்கள் பெரும்பான்மை மிக்கவர்கள். கருநாடகம், கேரளம் மற்றும் தென்னிந்தியா முழுவதும் இவர்கள் விரிந்து வாழுகிறார்கள்.
நாயுடு/நாயக்கர் பட்டம் பயன்படுத்தும் பிரிவுகள்
ஆந்திராவில் வழங்கப்படும் பெயர். இவர்கள் முன்னேறிய சாதிகள் பிரிவில் உள்ளனர், உயர் சாதியினராக கருதப்படுகிறார்கள். காப்பு என்பதற்கு காவல் என்று பொருள். இம்மக்கள் அரசர்களாக இருந்ததால், இவர்களை காப்பு என்று அழைப்பர். காப்பு என்றால் காவல் காப்பவர்.
பலிஜா என்பதற்கு பலம் பொருந்தியவர்கள் என்றும், வாணிகம் செய்தவர்கள் என்றும் இருவேறு பொருள் கூறுகிறார்கள். இம்மக்கள் பெரும்பாலும் வணிகம் சார்ந்தே வாழுகிறார்கள். இவர்கள் தென்னாடு முழுவதும் வாழுகிறார்கள். கவரா, வளையல் நாயக்கர், வடுகர் (கம்மவாரை தவிர்த்து) ஆகியோர் பலிஜாவின் கிளை ஜாதியினர்.;
கொல்லா இனத்தவர்கள் தமிழ்நாடு சாதிகள் பட்டியலில் பிற்படுத்தப்பட்டோர் பட்டியலில் உள்ள, தெலுங்கு பேசும் யாதவர்களாக அறியப்படுகிறார்கள். 1931 இல் எடுக்கப்பட்ட மக்கள் தொகை அடிப்படையில் இவர்கள் எட்டு லட்சத்து ஆறாயிரத்து நானுறு பேர் உள்ளதாக ஆவணம் தெரிவிக்கின்றது. ஆந்திராவில் தற்போதைய கணக்கெடுப்பின் படி 7% சதவீத மக்கள் இச்சமுகத்தினர் ஆந்திராவில் இருந்து தமிழகம் வந்த நாயக்கர் மரபினர்களில் இவர்களும் ஒரு குழுவினராக உள்ளனர். இவர்களைப் பொதுவில் நாயுடு அல்லது நாயக்கர் என்று அழைக்கின்றனர். இவர்கள் வடக்கில் இருந்து வந்ததால் வடுகர் என்றும் அழைக்கப்படுகின்றனர். ராஜகம்பள நாயக்கர் பிரிவில் வரும் கொல்லவார்கள் (கொல்லா+வாரு=கொல்லவாரு) "வாரு"என்பது "அவர்கள்" என்று தெலுங்கில் பொருள். உதாரணம் கம்மா+வாரு=கம்மவார்.
தமிழ்நாட்டில் உள்ள நாயுடு இனத்தவரில் வெலமா என்பதும் ஒரு பிரிவாகும். உணவு தொடர்பான தொழிலில் பிரதானமாக விளங்குகிறார்கள். (உதாரணம்., அடையார் ஆனந்த பவன், வசந்த பவன், முனியாண்டி விலாஸ் ஹோட்டல்கள்) காஞ்சிபுரம் மற்றும் சென்னை மாவட்டங்களில் பத்ம வெலமா என்கிற பிரிவினர் திரளாக வசிக்கின்றனர்.
முத்துராஜா நாயுடு  (Muthuraja Naidu) அல்லது  முத்திரிய நாயுடு (Muthiriya Naidu) எனப்படுவோர்  தமிழகத்தில் வாழுகின்ற   தெலுங்கு இனக்குழுவினர் ஆவர். இச் சமூகத்தினர் செங்கல்பட்டு, சென்னை, தென்னாற்காடு, வடாற்காடு ஆகிய மாவட்டங்களில் அதிக அளவில் வசிக்கின்றனர்.
தெலுங்கில் தொட்டிய என்றால் பெரிய என்று பொருள். தாங்கள் கம்பளம் என்ற நாட்டில் இருந்து வந்ததால் தங்களை ராஜ கம்பளத்தார் என்றும் அழைத்துக் கொள்கிறார்கள். இவர்கள் தமிழ் கலந்த ஒரு விதமான ஆதி தெலுங்கைப் பேசுவர். வீரபாண்டிய கட்டபொம்மன் தொட்டிய நாயக்கர் இனத்தை சேர்ந்தவரே.
இவர்கள் கொல்லாவின் கிளை ஜாதியினர். இம்மக்கள் தங்களுக்கு என்று ஒரு கட்டுப்பாட்டை வைத்து கொள்வர், ஊர் பெரியவர் தான் இம்மக்களுக்கு குரு, இவரை '"ஊர் நாயக்கர்"' என்று அழைப்பர். இவர்கள் கல்வி அறிவில் பின் தங்கி உள்ளனர். பெரும்பாலான தமிழக பாளையங்கள் இவர்களால் ஆளப்பட்டுள்ளன. 72 பாளையங்களாக இருந்த காலத்தில் 62 பாளையங்கள் இவர்களால் ஆளப்பட்டதே. விடுதலை போராட்டத்தில் பெருமளவு பங்கு பெற்றுள்ளனர். வரதட்சணை இல்லாத திருமணம், பழைய பழக்கம் எதனையும் மாற்றாத முறை, கூட்டு வாழ்க்கை என்று கம்பளத்தார்கள் ஏனைய சமுதாயங்களில் இருந்து வேறுபட்டு பழமையோடு வாழுகிறார்கள்.
தொட்டிய நாயக்கர்கள் தங்களை ஒன்பது குலங்களாக பிரித்து தங்கள் குலங்களுக்கு உள்ளாகவே திருமணம் செய்து கொள்வர். அந்த ஒன்பது கம்பளங்கள்:
தெலுங்கு பேசுவோர் :
இது இம்மக்களின் ஒன்பது குலங்கள். ஒன்பது குலத்தவரும் சேர்ந்து ராஜ கம்பளம் என்று தங்களை அழைத்துக் கொள்வர்.
தெலுங்கு பேசும் கம்பளத்தார்கள் நாயக்கர், நாயுடு என்றும், கன்னடம் பேசும் கம்பளத்தார்கள் கவுண்டர், கவுடா என்றும் அழைக்க படுகின்றனர். இவர்கள் ராயர் மரபினர். ஆந்திராவில் கொல்லா என்றும், கர்நாடகத்தில் வொக்கலிகர் (குடியான சாதி) என்றும், மராத்தியத்தில் நாயக் குருமர் என்றும், ஒரிசா இலங்கையில் நாயக் என்றும் பல பெயர்களில் அழைக்க படுகின்றனர்.
கிருஷ்ணர் கம்பளத்தார் மக்களுக்கு தகப்பன், மாதவன் பெருமாள் இவர்களின் வம்சாவளி, ராமர் இவர்களின் அண்ணன் முறை.. இது புராணங்கள் கம்பளத்தார் உறவுகளை சொல்கிறது.
பலிஜா
ரேணுகா அம்மா, எல்லம்மா, கனகம்மா, மீனாட்சி அம்மா, திருமால், மல்லன்னா, அங்கம்மா, நாகம்மா போன்ற தெய்வங்களை குல தெய்வங்களாக வணங்குவர்.
கவரா
அழகர் சாமி, சின்னம்மா, சென்னம்மா, மங்கம்மா, நாண்ணம்மா, மதுரை மீனாட்சி போன்ற தெய்வங்களை குல தெய்வமாக கொள்வர்.
ராஜ கம்பளத்தார்
ஜக்கம்மா இவர்களின் இஷ்ட மற்றும் குல தெய்வம், பொம்மன்னா, பொம்மக்கா, வீர சின்னையா, மல்லையா. போன்ற தெய்வங்களை வணங்குவர்.
பலிஜா, கவரா, ராஜ கம்பளம் சமுதாயத்தினர் தங்கள் முன்னோர்களை கடவுளாக வணங்கும் வழக்கம் உடையவர்கள். போரில் இறந்தவர்கள், தங்களுக்கு உதவிய ஏனைய சமுதாயத்தினரையே வணங்கும் பழக்கம் கொண்டவர்கள்.
கம்மவார் நாயக்கர்
கம்மவார், நாயுடு, சவுதாரி, நாயக்கர் என்று அழைக்கப்படும் இவர்கள் தமிழகத்தில் கோவில்பட்டி, விருதுநகர், தேனி,கோவை போன்ற பகுதிகளில் அதிக அளவில் வாழுகிறார்கள். அதிகம் கரிசல் நிலங்களில் வாழும் இவர்கள் மதுரை நாயக்கர்கள் ஆட்சிக்காலத்தில் தமிழகத்தில் குடியேறினர். தெலுங்கு மொழியைத் தாய் மொழியாக கொண்ட இவர்கள் குருமி என்ற இனத்தில் இருந்து வந்ததாக கருதப்படுகிறார்கள். பாலநாடு என்ற பகுதியை இவர்கள் ஆண்டு வந்துள்ளனர் மேலும் காகதிய, விஜயநகர மன்னர்கள் நாயக்கர் காலத்திலும் படை வீரர்களாக இருந்து வந்துள்ளனர். காப்பு இனத்தில் இருந்து மாறுபட்டாலும், கம்மகாப்பு என்ற இனம் ஆந்திரா பகுதியில் இன்றும் உள்ளது. மற்றும் இவர்கள் தோற்றத்தை ஆராய்ந்த J.H. Nelson தனது THE MADURA COUNTRY A MANUAL நூலில் இவர்களை தொட்டிய நாயக்கர்களின் கிளை சாதி என குறிப்பிட்டுள்ளார். தமிழகத்தின் இளையரசனேந்தல், நெய்க்காரப்பட்டி ஆகிய ஜமீன்களை இவர்கள் ஆண்டு வந்துள்ளனர். ஆந்திரா மக்கள் தொகையில் 5% கொண்ட இவர்கள் அரசியலிலும், பொருளாதாரம், கல்வியிலும் முன்னேறிய மக்களாக உள்ளனர். பல கல்வி நிறுவனங்கள், தொழிற்கூடங்கள் இவர்களால் நடத்தப்படுகின்றன.
விஜயநகர ராஜ கம்பளத்தார் மற்றும் முக்குலத்து தேவர்கள் கூட்டணி
பொ.ஊ. 13-ஆம் நூற்றாண்டில் கடைசி பகுதியில் பாண்டிய நாட்டிர்க்கு வருகை தந்த உலக புகழ் பெற்ற இத்தாலிய கடலோடி மார்கோ போலோ மற்றும் பாண்டியர்களுடன் வணிகம் செய்துவந்த "வாசாப்" என்ற பெர்சிய வியாபாரி குறிப்புகள் தெளிவாக வரலாற்றைச் சொல்லியுள்ளது - பாண்டிய நாட்டில் குலசேகர பாண்டிய தேவருக்கு பின் அவரின் ஐந்து புதல்வர்கள் சுந்தர பாண்டிய தேவர் உட்பட பாண்டிய நாட்டை பிரித்துக்கொண்டு ஆட்சி செய்தனர். இதில் பல சகோதர சண்டைகளால் தங்களின் வலிமையை இழந்து சிற்றரசர்களாக சிதறிப்போனார்கள். அப்போதுதான் விஜயநகரப் பேரரசு தமிழகத்திற்கு வருகிறது. அதே நேரம்தான் பாமினி இஸ்லாமிய சுல்தான்கள் தமிழகத்தில் உள்ள கோவில் சொத்துக்கள் மற்றும் செல்வ வளங்களை கொள்ளையடிக்க வருகின்றனர். எதிரிக்கு எதிரி நண்பன் என்பது போல் சகோதர சண்டையில் வலுவிழந்து கிடந்த தேவர் இன மன்னர்கள், அதே நேரம் ஆந்திரம் கர்நாடக பகுதியை உள்ளடக்கிய விஜயநகர பேரரசு தேவர்கள்  ராஜகம்பளத்தார் இணைந்து இஸ்லாமிய கொள்ளையர்களுடன் போராடி வெற்றி பெற்றார்கள். பின்பு பாண்டிய நாடு உட்பட ஏனைய முக்குலத்தோர் குறிப்பாக சிறு கள்ளர் நாடுகளை இணைத்து அதை 42 பாளையங்களாக பிரிக்கப்பட்டு அதில் பெரும்பாலான பாளையங்கள் தேவர்கள் வசம் கொடுத்து ஒரு சிறந்த அதிகார பகிர்வுடன் இரு சமூக மக்களும் ஆட்சி புரிந்தனர். பின்னாட்களில் புலித்தேவர் தலைமையில் தான் அவரின் அழைப்பை ஏற்று பிரிட்டிஷ் கிழக்கிந்திய கம்பனிக்கு எதிராக பெரும்பான்மை பாளையங்கள் ஒன்று கூடினர். புலித்தேவர் அனைத்து பாளையங்களையும் தன் தலைமையில் இணைத்து ஆங்கிலேயர்களுக்கு எதிராக கடும் யுத்தம் செய்தார். நாயக்கர்கள் பாளயங்களிலும் தேவர்களே முதன்மை படைத்தளபதிகளாக இருந்தார்கள். உதாரணமாக கட்டபொம்மன் முதன்மை தளபதி வெள்ளையத் தேவர். கட்டபொம்மன் மறைவிற்கு பிறகு ஊமைத்துரைக்கு அடைக்கலம் கொடுத்தனர் மருது பாண்டியர்கள் மற்றும் வாளுக்கு வேலி அம்பலம்,
நாயக்கர்கள் கட்டிய கோவில்கள்
அண்ணாமலை கோபுரம், ஆயிரங்கால் மண்டபம், கோவில்குளம் --- கிருஷ்ணதேவராயர் காஞ்சி ஏகாம்பரீசுவர் கோவில் -- 192 அடி கோபுரம், 100 கால் மண்டபம் , வரதராஜ கோவில் கல்யாண மண்டபம், வசந்த மண்டபம், ராய கோபுரம் -- ஸ்ரீ கிருஷ்ண தேவ ராயர் இது மட்டும் அல்லாது சிறு மற்றும் பெரிய கோவில்கள் பலவற்றை விஜயநகர, நாயக்கர் மன்னர்களால் கட்டப்பட்டுள்ளன, பழைய கோவில்களையும் இம்மன்னர்கள் புதுப்பித்து ஆன்மிகத்துக்கு அரிய பல தொண்டுகளை செய்து உள்ளனர்.
நாயக்கர்கள் கட்டிய கோட்டைகள்
நாயக்கர் ஆட்சி காலத்தில் தமிழகம் முழுவதும் பெரும்பாலான கோட்டைகள் கட்டப்பட்டன, நாட்டின் பாதுகாப்புக்கும், எதிரிகளிடம் இருந்து நாட்டைக் காப்பாற்றவும் பல கோட்டைகள் நாயக்கர் கால ஆட்சியில் கட்டப்பட்டன. அவற்றுள் சில பிரபலமான கோட்டைகள் :
மேற்கோள்கள்
பகுப்பு:சாதிகள் பகுப்பு:தெலுங்குச் சமூகங்கள் பகுப்பு:கன்னடச் சமூகங்கள்
புத்தேரி நயினார் யோகீசுவரமுடையார் கோயில்
நயினார் யோகீசுவரமுடையார் கோயில் (Nainar Yogeeswaramudaiyar Temple) என்பது தமிழ்நாடு மாநிலத்தின் கன்னியாகுமரி மாவட்டத்தில் நாகர்கோவில் பகுதியின் புத்தேரி புறநகர்ப் பகுதியில் அமைந்துள்ள ஓர் இந்துக் கோயில் ஆகும். குறிப்பிட்ட ஒரு சமுதாயத்தினரால் பூசை வழிபாட்டு நெறிமுறைகள் கையாளப்படும் ஒரு சமுதாயக் கோயில் ஆகும். இந்து வெள்ளாளர் சமுதாய மரபினரால் பூசைகள் செய்யப்படுகின்றன. நயினார் யோகீசுவரமுடையார் சன்னதி, பூலோவுடைய கண்டன் சாஸ்தா சன்னதி, பூதத்தான் சன்னதி ஆகியவை இக்கோயிலின் வழிபாட்டுக்குரிய இடங்களாகும்.
கடல் மட்டத்திலிருந்து சுமார் 72 மீட்டர் உயரத்தில் அமைந்துள்ள நயினார் யோகீசுவரமுடையார் கோயிலின் புவியியல் ஆள்கூறுகள், 8.2146°N, 77.4324°W ஆகும்.
இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிறது.
தேசிய நெடுஞ்சாலை 3 (இந்தியா)
தேசிய நெடுஞ்சாலை 3அல்லது என்.எச்3 என்பது, இந்தியாவின் உத்தர பிரதேச மாநிலத்தின் ஆக்ரா என்னும் இடத்தையும், மகாராஷ்டிராவில் உள்ள மும்பை நகரையும் இணைக்கும் நெடுஞ்சாலை ஆகும். 1161 கிலோமீட்டர்கள் நீளமான இச் சாலை நான்கு மாநிலங்களூடாகச் செல்கிறது.
மேற்கோள்கள்
பகுப்பு:இந்திய தேசிய நெடுஞ்சாலைகள்
இலங்கைத் துறைமுக அதிகாரசபை கடலக நூதனசாலை
கொழும்பு துறைமுக கடலக நூதனசாலை அல்லது இலங்கைத் துறைமுக அதிகாரசபை கடலக நூதனசாலை என்பது இலங்கையின் கொழும்புத் துறைமுகத்த்டன் இணைந்துள்ள நூதனசாலை ஆகும். இச் சமுத்திர நூதனசாலையான்து இலங்கைத் துறைமுக அதிகார சபையினால் பராமரிக்கப்படுகின்றது. கொழும்புத் துறைமுகப் பிரதேசத்தில் எஞ்சியிருக்கும் ஒரேயொரு இடச்சுக் கட்டடமும் 1676 ஆம் ஆண்டில் கட்டப்பட்டதுமான ஒரு இடச்சுச் சிறைச்சாலையிலேயே இந்நூதனசாலை அமைந்துள்ளது. துறைமுகங்கள், மற்றும் துறைமுக அபிவிருத்தி அமைச்சராக இருந்த மு. ஹு. மு. அஷ்ரப் அவர்களின் வேண்டுகோளிற்கு அமைவாகவும் 25 மில்லியன் ரூபாய் பெறுமதிவாய்ந்த விமானம் ஒன்றைக் காட்சிப்படுத்துவத்ற்காகவும் இக்கட்டடம் மீள்புதுப்பிக்கப்பட்டது. ஆகத்து 2003 இல் அப்போதைய துறைமுக அபிவிருத்தி, முஸ்லிம் விவகாரம், கிழக்கு மாகாண அபிவிருத்தி ஆகியவற்றுக்கான அமைச்சரான ரவூம் ஹக்கீமினால் உத்தியோகபூர்வமாகத் திறந்துவைக்கப்பட்டது.
மேற்கோள்கள்
பகுப்பு:இலங்கையின் அருங்காட்சியகங்கள் பகுப்பு:கொழும்பு மாவட்டம்
வருத்தமற உய்யும் வழி (நூல்)
தி௫க்கயிலாய பரம்பரை வேளாக்குறிச்சி ஆதீன சீடர் மறைஞான சம்பந்தர் 16 ஆம் நூற்றாண்டில் எழுதிய நூல்களில் ஒன்று வருத்தமற உய்யும் வழி. 17 குறள் வெண்பாக்களால் ஆனது. சிவபூசை செய்தால், ஐந்தெழுத்தைச் சொன்னால் வருத்தமின்றிச் சிவபுரத்தில் இன்புறலாம் எனக் கூறுகிறது.
நின்றும் இருந்தும் கிடந்தும் நடந்தும் நினை
பஸ்ரூர்
பஸ்ரூர் (Basrur) என்பது கர்நாடகாவின் உடுப்பி மாவட்டத்தில் உள்ள குந்தாபுரா 'வட்டத்திலுள்ள ஓர் கிராமமாகும். வரலாற்று ரீதியாக பஸ்ரூர் பார்சிலர், பார்சிலோர், பார்கலோர், பஸ்னூர், பாரேஸ், அபு-சரூர் மற்றும் பார்செல்லர் என்றும் அழைக்கப்பட்டது.
வருத்தமற உய்யும் வழி (நூல்)
என்றும் சிவன் தாள் இணை.
பஸ்ரூர்
வரலாறு
பஸ்ரூர், ஒரு காலத்தில் வசுபுரா என்று அழைக்கப்பட்டது. இது இந்தியாவின் கர்நாடகாவில் கனரா கடற்கரையில் வாராஹி ஆற்றங்கரையில் உள்ள ஒரு வரலாற்று துறைமுக நகரமாகும். பதினாறாம் நூற்றாண்டின் பெரும்பகுதியிலும், பதினேழாம் நூற்றாண்டின் முதல் பாதியிலும் சிறந்த நெல் துறைமுகமாக இருந்தது. சிமோகாவிற்கு அருகில் இருந்த கேளடி சமஸ்தானத்தின் தேவைகளைப் பூர்த்தி செய்வதற்காக பல வெளிநாடுகளின் வர்த்தகர்களால் இந்த துறைமுகம் பயன்படுத்தப்பட்டது. நகரம் பல தெருக்களைக் கொண்டிருந்தது. ஒவ்வொன்றும் குறிப்பாக வணிகர்கள், கைவினைஞர்கள், நடனக் கலைஞர்கள், நெசவாளர்கள் போன்ற சமூகங்களைக் கொண்டுள்ளது. பாடல் மற்றும் நடனம் ஆகியவற்றில் நிபுணத்துவம் பெற்ற சமூகங்களுக்கும் இது பிரபலமானது. இந்தக் கலைகள் மறக்கப்பட்டது, மேலும் இப்போது இல்லை. நகரம் ஒரு சிறிய தெளிவற்ற கிராமமாக மாறிவிட்டது. இப்போது வர்த்தகமும் நடைபெறுவதில்லை.
வருத்தமற உய்யும் வழி (நூல்)
அடிக்குறிப்பு
பகுப்பு:16 ஆம் நூற்றாண்டுத் தமிழ் நூல்கள்
பஸ்ரூர்
வரலாறு
ஹொன்னாவராவிலிருந்து மலபார் செல்லும் வழியில் கனராவுக்குச் சென்ற மொராக்கோ பயணி இப்னு பதூதா (அபு அப்துல்லா முகமது (1304-1358)) தனது பயணக் கணக்கில், "முலைபார் (மலபார்) தேசத்தில் நாங்கள் நுழைந்த முதல் நகரம் அபு-சரூர் (பஸ்ரூர்), ஒரு பெரிய நுழைவாயிலில் உள்ள சிறிய இடம் மற்றும் கோகோ பனைகள் நிறைந்தது" எனக் கூறுகிறார் ஆங்கிலேய பொறியாளர் ஜேம்ஸ் ரெனெல், தொலெமியின் வரைபடத்தை பார்சிலர் அல்லது பஸ்ரூர் என்று தகுந்த ஆய்வுடன் முடித்தார்.
பஸ்ரூர் அதன் பழமையான கோவில்களுக்கு பிரபலமானது. இதில் சிறீமகதோபர் மகாலிங்கேசுவரா கோவில் முக்கியமானது. ஆண்டுதோறும் தேர் திருவிழா ஒவ்வொரு ஏப்ரல் மாதம் சித்ரா பௌர்ணிமா - அனுமன் ஜெயந்தி ( இந்து நாட்காட்டியின்படி ) நாளில் நடைபெறும்.
புகழ்பெற்ற கன்னட புதின ஆசிரியர் சிவராம காரந்த் பஸ்ரூர் மக்களின் வாழ்க்கையை அடிப்படையாகக் கொண்ட ஒரு புதினத்தை எழுதியுள்ளார். முக்கியமாக பாடல் மற்றும் நடன சமூகத்தை விவரிக்கிறார். மேலும், பஸ்ரூர் கிராமத்தின் இருபதாம் நூற்றாண்டின் முற்பகுதியின் படம் இந்த புதினத்தில் தெளிவாக விவரிக்கப்பட்டுள்ளது. புதினத்தின் பெயர் மை மணகலா சுளியல்லி (1970) என்பதாகும். இது காரந்தின் சிறந்த புதினங்களில் ஒன்று. இது பெங்களூரில் உள்ள "சப்னா புத்தக ஹவுஸ்" நிறுவனத்தால் விநியோகிக்கப்படுகிறது.
போர்த்துகீசிய ஆட்சி
thumb|277x277px| போர்த்துகீசிய பார்சிலர் பஸ்ரூர் (பார்சிலர்) 16 ஆம் நூற்றாண்டில் போர்த்துகீசியப் பேரரசின் ஒரு பகுதியாக இருந்தது. ஒரு குடியேற்றமாக இருந்த இது அதன் சொந்த கோட்டையைக் கொண்டிருந்தது, 17-ஆம் நூற்றாண்டில் வெளியிடப்பட்ட புத்தகத்தில் உள்ள படம் - ஆப்பிரிக்கா & இந்தியா கடற்கரையில் கோட்டைப்பட்ட நகரங்கள் - 1630 ஜோவா டீக்சீராவால் அல்பெர்னாஸ், ஓ வெல்ஹோ.
சான்றுகள்
பகுப்பு:கர்நாடக மாநிலத்திலுள்ள ஊர்களும் நகரங்களும் பகுப்பு:உத்தர கன்னட மாவட்டம்
நயாபதி சுப்பா ராவ் பந்துலு
நயாபதி சுப்பா ராவ் பந்துலு (Nyapathi Subba Rao Pantulu) (பிறப்பு: 1856 சனவரி 14- இறப்பு:1941) இவர் ஒரு இந்திய அரசியல்வாதியும் மற்றும் சமூக ஆர்வலருமாவார். இவர் தமிழ்நாடு சட்டமன்ற உறுப்பினராக பணியாற்றியுள்ளார். 1893 மற்றும் 1909 க்கு இடையில். தி இந்து என்றப் பத்திரிக்கையை நிறுவியர்களில் ஒருவராகவும் இருந்துள்ளார்.
ஆரம்ப கால வாழ்க்கை
பந்துலு 1856 ஜனவரி 14 அன்று நெல்லூரில் பிறந்தார்.பின்னர் ராஜமன்றிக்கு குடிபெயர்ந்தார். இவரது தந்தை வீர ராகவ ராவ் தமிழ்நாடு அரசாங்கத்தில் சுங்கத் துறையில் (உப்பு கிளை) பணியாற்றினார். இவரது தாய் ரங்கம்மா என்பராவார். ஒரு மாணவராக, சுப்பா ராவ் தனது உளவுத்துறை மற்றும் தொழில்துறைக்கு பெயர் பெற்றவர். மெட்ரிகுலேஷன் தேர்வில் தேர்ச்சி பெற்ற பின்னர், சென்னையில் உள்ள கிறித்தவக் கல்லூரியில் சேர்ந்து 1876 இல் இளங்கலை பட்டம் பெற்றார். மூன்று ஆண்டுகளுக்குப் பிறகு இவர் சட்டப் பட்டமும் பெற்றார். சட்டத்தில் தகுதி பெற்ற பிறகு, 1880 இல் ராஜமன்றியில் தனது பயிற்சியை மேற்கொண்டார். ராஜமுந்திரியில், நன்கு அறியப்பட்ட ஆந்திர சமூக சீர்திருத்தவாதியான கந்துகூரி வீரேசலிங்கத்துடன் தொடர்பு கொண்டார். வீரசலிங்கத்தின் இலக்கிய மற்றும் சமூக சீர்திருத்த நடவடிக்கைகளால் சுப்பராவ் ஈர்க்கப்பட்டார். சில ஆண்டுகளில் சுப்பா ராவ் ராஜமன்றியில் ஒரு முன்னணி வழக்கறிஞரானார்.
அரசியல் செயல்பாடுகள்
பந்துலு தனது ஆரம்பகாலத்திலிருந்தே அரசியலில் ஈடுபட்டு வந்தார். ராஜமுந்திரி நகராட்சியின் முதல் தலைவராக பணியாற்றியுள்ளார். 1885 இல் மும்பையில் நடைபெற்ற இந்திய தேசிய காங்கிரசின் முதல் அமர்வில் கலந்து கொண்டார். 1892 இல், அவர் தமிழ்நாடு சட்டமன்ற உறுப்பினராக தேர்ந்தெடுக்கப்பட்டார். 1894 இல், கிருட்டிணா மாவட்ட சங்கத்தின் ஆண்டு அமர்வுக்கு தலைமை தாங்கினார். அடுத்த ஆண்டில் கோதாவரி மாவட்ட சங்கத்தை நிறுவினார். 1907 ஆம் ஆண்டு ஜூன் 5 ஆம் தேதி விசாகப்பட்டினத்தில் நடைபெற்ற சென்னை மாகாண மாநாட்டின் ஆண்டு அமர்வுக்கு இவர் தலைமை தாங்கினார்.
இந்திய சுதந்திர இயக்கம்
சுப்பாராவ் உறுதியான ஒரு மிதவாதியாக இருந்தார். இவர் தீவிரவாத செயல்பாட்டாளர்களை ஆதரிக்கவில்லை. அதே நேரத்தில், சுதேசி இயக்கத்தை இவர் ஆதரித்தார், ஏனெனில் அது உள்நாட்டு தொழில்களின் வளர்ச்சியை ஊக்குவித்தது. சி.ஒய் சிந்தாமணியுடன் சேர்ந்து சுதேசியைப் பரப்புவதற்காக கடலோர ஆந்திர மாவட்டங்களில் சுற்றுப்பயணம் செய்தார். பந்துலு 1914 இல் இந்திய தேசிய காங்கிரசின் பொதுச் செயலாளராக தேர்ந்தெடுக்கப்பட்டு, 1917 வரை அந்தப் பதவியில் இருந்தார். ஆந்திர மகாசபை தனது இரண்டாவது அமர்வை 1914 ஏப்ரல் 11 அன்று விசயவாடாவில் நடத்தியபோது, பந்துலு தலைமை தாங்கினார். அதில் சென்னை மாகாணத்தில் தெலுங்கு மொழி பேசும் மக்களுக்காக தனி ஆந்திர மாநிலத்தை கோரினார். இதன் விளைவாக ஆந்திர காங்கிரசு அமைப்பு 22 ஜனவரி 1918 இல் பந்துலுவை அதன் முதல் தலைவராகவும், கொண்டா வெங்கடப்பையா அதன் செயலாளராகவும் கொண்டு உருவானது.
இறப்பு
பந்துலு 1940 இன் பிற்பகுதியில் தனது 84 வயதில் இறந்தார். ஜனவரி 1941 இல் தி இந்துவில் வெளிவந்த ஒரு அஞ்சலி நிகழ்ச்சியில், பந்துலு "அற்புதமான உயிர்ச்சக்தி கொண்ட மனிதர்" மற்றும் "தாராளவாத இந்து மதத்தை ஊக்குவிப்பவர்" என்று புகழப்பட்டார்.
குறிப்புகள்
பகுப்பு:1940 இறப்புகள் பகுப்பு:1856 பிறப்புகள்
சூர்யகாந்த் திரிபாதி
சூரியகாந்த் திரிபாதி "நிராலா" (Suryakant Tripathi "Nirala", सूर्यकांत त्रिपाठी, பெப்ரவரி 21, 1899– அக்டோபர் 15, 1961) இந்தி மொழியின் குறிப்பிடத்தக்க எழுத்தாளர். சிறுகதை, கவிதை, புதினம், கட்டுரை என பல வகைப் படைப்புகளைப் படைத்துள்ளார். நிராலா என்ற புனைபெயரில் எழுதியவர். ஒன்பதாம் வகுப்பு வரை படித்த இவர் வங்காளி, பெர்சியன், சமற்கிருதம் மற்றும் இந்தி மொழிகளைத் தனியாகக் கற்றுக் கொண்டார். 1916 ஆம் ஆண்டு முதல் கவிதைகள் எழுதத் தொடங்கிய இவர் பின்னர் கொல்கத்தாவிலிருந்து வெளியான “சமான்வே” என்ற இதழின் ஆசிரியராக 1920 ஆம் ஆண்டில் பொறுப்பேற்றுக் கொண்டார்.
நூல்கள்
1923 ஆம் ஆண்டில் “அனாமிகா” எனும் கவிதைத் தொகுப்பு வெளியிடப்பட்டது.1929 ஆம் ஆண்டில் இவருடைய மற்றொரு கவிதைத் தொகுப்பு “பரிமள்” வெளியானது. அதன் பிறகு அவருடைய மகள் சரோஜ் நினைவாக 1935 ஆம் ஆண்டில் “சரோஜ் ஸ்மிருதி” எனும் நூலை எழுதினார். இவர் எழுதிய நூல்களில் 1936 ஆம் ஆண்டில் “கீதிகா”, 1938 ஆம் ஆண்டில் “துளசிதாஸ்”, 1942 ஆம் ஆண்டில் “குர்கர்மட்டா”, 1943 ஆம் ஆண்டில் “அனிமா”, 1946 ஆம் ஆண்டில் “நயே பேட்டி”, 1950 ஆம் ஆண்டில் “அர்ச்சனா”, 1953 ஆம் ஆண்டில் “ஆராதனா”, 1954 ஆம் ஆண்டில் “கீத்குஞ்சன்” போன்ற நூல்கள் மிகவும் புகழ் பெற்றன.
“பில்லெசர் பஹரிகா” எனும் வாழ்க்கை வரலாற்று நூல், “சதுரி சாமர்”, “சுகுல் கி பீவி” எனும் இரு சிறுகதைத் தொகுப்பு நூல்களையும் இவர் எழுதி வெளியிட்டார்.
இவர் எழுதிய நூல்களில் 1927 ஆம் ஆண்டில் எழுதிய “ரபீந்த்ர கவிதா கானன்”, 1948 ஆம் ஆண்டில் எழுதிய “பண்ட் அவுர் பல்லவ்” மற்றும் 1951 ஆம் ஆண்டில் எழுதிய “சபக்” ஆகிய நூல்கள் விமர்சன நூல்களாகும். இவை பிரச்சனைகளை சந்தித்த நூல்களுமாகும்.
மறைவு
இவர் இந்தியாவின் உத்தரப்பிரதேசம் மாநிலம் பிரயாகையில் அக்டோபர் 15, 1961 ஆம் நாளன்று மரணமடைந்தார்.
பகுப்பு:இந்தியக் கவிஞர்கள் பகுப்பு:1899 பிறப்புகள் பகுப்பு:1961 இறப்புகள் பகுப்பு:இந்தி எழுத்தாளர்கள் பகுப்பு:இந்திக் கவிஞர்கள் பகுப்பு:1896 பிறப்புகள்
நொடிப்பு மற்றும் பொருளறு நிலைச் சட்டக்கோவை, 2016
thumb புதிய திவால் சட்டம் (Insolvency and Bankruptcy Code, 2016) என்பது திவால் நிலை ஏற்படும்போது மேற்கொள்ள வேண்டிய நடைமுறைகளை வரையறுக்க  மக்களவையில் திசம்பர் 2015-ல் அறிமுகம் செய்யப்பட்டது.பின் மே 5,2016 ஆம் ஆண்டில் இது மக்களவயில் நிறைவேற்றப்பட்டது. மே28 ,2016 ஆம் ஆண்டு குடியரசுத்தலைவரின் ஒப்புதல் பெற்றது.
திவால் உருவான வரலாறு
பழங்கால கிரேக்க நாட்டில் ஒருவர் தான் வாங்கிய கடனை அடைக்க இயலாத நிலையில் தன்னுடைய மனைவி மற்றும் குழந்தைகளை தான் கடன் பெற்றவர்களிடத்தில் அடிமையாக நட்த்தப்பட்டனர். குறந்தபட்சம் 5 ஆண்டுகள்வர்கள் அடிமைகளாக நடத்தப்பட்டனர்.
இந்தியாவில் புதிய திவால் சட்டம்
புதிய திவால் சட்டம் பாராளுமன்றத்தில் மே முதல் வாரத்தில் அனுமதிபெற்றது.ஒரு தனியார் நிறுவனமோ அல்லது பங்குதாரர் நிறுவனமோ அல்லது தனி நபரோ தான் வாங்கிய கடனைஅடைக்க இயலாமல் திவால் நிலையில் இருக்கும் போது கடன் வாங்கியவருக்கும், கொடுத்தவருக்கும் இடையே ஒரு சுமூகமான நிலையை கையாள்வதே இதன் நோக்கம்.
முக்கிய அம்சங்கள்
இந்தச் சட்டத்தின் படி கடன்கொடுத்தவரோ அல்லது வங்கியோகடன் வாங்கிய தனிநபரின் மீதோ அல்லது நிறுவனத்தின் மீதோ தேசிய நிறுவனச் சட்டத் தீர்ப்பாயத்தில் திவால் நடவடிக்கையை மேற்கொள்ள முறையிடலாம். இதே முறையினை கடன் வாங்கியவரும் மேற்கொள்ளலாம் அப்போது இந்தத் தீர்ப்பாயம் தனிநபரின் பொருளாதார பிரச்சினைகளை ஆரய்ந்து முடிவு எடுக்கும். கடனை திருப்பி செலுத்த 6 மாத காலம் அவகாசம் வழங்கும். ஆனால் அந்த காலகட்டத்தில் அந்த நபரின் மீது வழக்கு தொடர இயலாது. இந்த தீர்ப்பாயத்தில் மூன்று முக்கிய நபர்கள் உள்ளனர். அவர்களாவன,
எடுக்கப்படும் நடவடிக்கைகள்
ஆறு மாதத்திற்குள்ளாகவும் செலுத்த இயலாத நிலையில் இந்த தீர்ப்பாயம் பின்வரும் செயல்களை மேற்கொள்ளலாம், மேற்கண்ட அனைத்து நடைமுறைகளினாலும் பணம் பெறையலாத சூழ்நிலையில் ஐ.பி.பி.ஐ( Insolvency and Bankruptcy Board Of India) கடன்பெற்றவர்களின் சொத்துக்களை விற்று கடனை சரிசெய்யும் நடவடிக்கையினை மேற்கொள்ளலாம்.
வெளிஇணைப்புகள்
பகுப்பு:இந்திய நாடாளுமன்றம் பகுப்பு:இந்திய வங்கிகள் பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள் பகுப்பு:மோதி ஆட்சி
சுனாகிகாவா அணை
சுனாகிகாவா அணை (Tsunakigawa Dam) சப்பான் நாட்டின் யமகட்டா மாகாணத்தில் அமைந்துள்ளது. பாறைகள் நிரப்பப்பட்டு இந்த அணை கட்டப்பட்டுள்ளது. வெள்ளத்தைக் கட்டுப்படுத்தவும், நீர் வழங்கல், நீர்ப்பாசனம் மற்றும் மின் உற்பத்தி பயன்பாட்டிற்காக இந்த அணை பயன்படுத்தப்படுகிறது. அணையின் நீர்ப்பிடிப்பு பகுதி 40.5  சதுரகிலோமீட்டர்களாகும். அணை நிரம்பியிருக்கும்போது இதன் பரப்பளவு சுமார் 49 எக்டேர்களாகும். 9550 ஆயிரம் கன மீட்டர் தண்ணீரை இதில் சேமிக்க முடியும். அணையின் கட்டுமானம் 1984 ஆம் ஆண்டு தொடங்கப்பட்டு 2007 ஆம் ஆண்டு நிறைவடைந்தது.
மேற்கோள்கள்
பகுப்பு:சப்பானில் உள்ள அணைகள்
நோம் முர்றோ
மேற்கோள்கள்
பகுப்பு:வாழும் நபர்கள் பகுப்பு:1961 பிறப்புகள் பகுப்பு:அமெரிக்கத் திரைப்படத் தயாரிப்பாளர்கள் பகுப்பு:அமெரிக்கத் திரைப்பட இயக்குநர்கள்
சுவராஜ் வித்வான்
சுவராஜ் வித்வான் (Swaraj Vidwan) இந்தியாவைச் சேர்ந்த சமூக சேவகரும், சிறுபான்மை இனத்தவர்களுக்கான ஆர்வலரும் ஆவார். இவர் பட்டியல் சமூகத்தினருக்கான தேசிய ஆணையத்தில் உறுப்பினராக இருக்கிறார். பாதிக்கப்பட்ட மற்றும் ஓதுக்கப்பட்ட குழுக்களுடன் பணியாற்றியதற்காக இவருக்கு இந்திய அரசு நாரி சக்தி விருது வழங்கியது.
வாழ்க்கை
இவர் பாதிக்கப்பட்ட மற்றும் ஓரங்கட்டப்பட்ட குழுக்களுடன் பணிபுரிகிறார். 2000 ஆம் ஆண்டில் இவர் உத்தரகாசியில் தனது வேலையைத் தொடங்கினார். உறுப்பினர்களை மேம்படுத்துவதற்காக 100க்கும் மேற்பட்ட சுய உதவிக்குழுக்களை அமைத்தார். மேலும் 160 ஏழைப் பெண்களின் திருமணத்திற்கான நிதியுதவியையும் ஏற்பாடு செய்தார். இவர் 1200 பெண்களுக்கு ஓய்வூதியம் வெறுவதற்கும், மேலும் 500 பெண்களுக்கு சுயதொழில் செய்வதற்கான நிதியையும் ஏற்பாடு செய்தார். பள்ளியில் சேர சிரமப்பட்ட 800 சிறுமிகளுக்கு பள்ளி புத்தகங்களையும், பள்ளிச் சீருடையும் பெற இவர் மூலம் பணம் கிடைத்தது.
கோமுகம் பகுதியில் ஏற்பட்ட ஒரு பனிப்பாறையை 120 பேரைக் கொண்டு சுத்தம் செய்து சுற்றுச்சூழலை மேம்படுத்த இவர் ஏற்பாடு செய்தார். 2013 வட இந்தியா வெள்ளத்திற்குப் பிறகு பாதிக்கப்பட்ட மக்களுக்கு உதவ ஏற்பாடு செய்ய உதவினார்.
2015 இல் அனைத்துலக பெண்கள் தினத்தன்று இவருக்கு நாரி சக்தி விருது வழங்கப்பட்டது. இவருடன் சேர்ந்து எட்டு பெண்களுக்கு இதேபோல் நாரி சக்தி விருது வழங்கப்பட்டது. அப்போதைய இந்தியக் குடியரசுத் தலைவர் பிரணாப் முகர்ஜி இந்த விருதை வழங்கினார்.
பாலியல் பலாத்காரத்தால் பாதிக்கப்பட்டவர்களுக்கு வித்வான் உதவி வருகிறார். குறிப்பாக பாதிக்கப்பட்ட பட்டியலின சமூகத்தைச் சேர்ந்த வழக்குகளை காவல்துறையினர் புறக்கணிப்பதாக இவர் சந்தேகிக்கிறார். 2018 ஆம் ஆண்டில் இவரும், பட்டியல் சமூகத்தினருக்கான தேசிய ஆணையமும் சேர்ந்து 16 வயதுகுட்பட்ட பாலியல் பலாத்காரத்திற்கு ஆளான ஒரு பெண் சார்பாக புகார் அளித்தனர். குற்றம் சாட்டப்பட்ட நபர் காவலில் இருக்கும்போது இறந்தார். அந்த நபரின் மரணம் உண்மையான குற்றவாளிகளை மறைத்துவிடக்கூடும் என்று இவர் சந்தேகித்தார்.
மேற்கோள்கள்
பகுப்பு:உத்தராகண்டு நபர்கள் பகுப்பு:வாழும் நபர்கள்
வாரணாசி நகரத் தொடருந்து நிலையம்
வாராணசி நகரத் தொடருந்து நிலையம் (Varanasi City railway station) வாராணசியில் உள்ள தொடருந்து நிலையங்களில் ஒன்றாகும். இது வாராணசி சந்திப்பு தொடருந்து நிலையத்திலிருந்து வடகிழக்கில் 4 கி.மீ. தொலைவிலும் பனாரசு இந்து பல்கலைக்கழகத்தின் வடகிழக்கில் 10 கி.மீ. தொலைவிலும் லால் பகதூர் சாஸ்திரி பன்னாட்டு விமான நிலையத்தின் தென்கிழக்கே 23 கி.மீ. தொலைவில் அமைந்துள்ளது. வாராணசி சந்திப்பு தொடருந்து நிலையத்தில் பயணிப் போக்குவரத்து அதிகமாக இருப்பதால் கூடுதலாக இந்த முனையம் செயல்படுகிறது.
பயணிகள் வசதிகள்
வாராணசி நகரத் தொடருந்து நிலையத்தில், ஐந்து நடைமேடைகள் உள்ளன, கூடுதலாக 8 நடைமேடைகளுக்கான வசதிகள் உள்ளன. நிலையத்திற்கு ஒரு நுழைவாயில் உள்ளது. வாராணசி சந்திப்பில் மக்கள் கூட்டம் அதிகமாக இருப்பதால், மாண்டுவாடி ரயில் நிலையத்தையும், வாராணசி நகர ரயில் நிலையத்தையும் கூடுதல் நிலையங்களாக மேம்படுத்த இரயில்வே அமைச்சகம் முடிவு செய்துள்ளது. இப்போது, வாராணசி நகரம் வடகிழக்கு தொடருந்து மண்டலத்தின் (வாராணசி நகரப் பிரிவு) தலைமை நிலையமாகும். முன்னதாக வாராணசி சந்திப்பு வடகிழக்கு ரயில்வேயின் தலைமையகமாக இருந்தது. பின்னர் வடகிழக்கு ரயில்வே இந்த தலைமையகத்தை மாற்றியது. வாராணசி சந்திப்பு வடக்கு தொடருந்து மண்டலத்தின் கீழ் வருவதால், இலக்னோ சார்பாக் கோட்டத்திற்கு உட்பட்டது. இந்த நிலையம் காஜிபூர், மாவ், தர்பங்கா, சாப்ரா, மும்பை, இலக்னோ, கோரக்பூர், கான்பூர் போன்ற நகரங்களுடன் நன்கு இணைக்கப்பட்டுள்ளது.
மேற்கோள்கள்
பகுப்பு:வாரணாசி பகுப்பு:உத்தரப் பிரதேசத்தில் போக்குவரத்து பகுப்பு:உத்தரப் பிரதேசத் தொடருந்து நிலையங்கள் பகுப்பு:வாரணாசி மாவட்டம்
தூனிஸ்
தூனிஸ் (அரபு மொழி: تونس) துனீசியாவின் தலைநகரமும் மிகப்பெரிய நகரமும் ஆகும். நடுநிலக் கடலின் கரையில் அமைந்த இந்நகரில் 728,453 மக்கள் வசிக்கின்றனர்.
மேற்கோள்கள்
பகுப்பு:துனீசியா பகுப்பு:ஆப்பிரிக்கத் தலைநகரங்கள்
வானவில்
thumb|வெள் ஒளி மழைத்துளியினூடாகச் (அல்லது வேறு நீர் மூலத்திலிருந்து உருவாகிய நீர் துளிகள்) சென்று பிரிகை அடைவதை இந்தப் படம் விளக்குகின்றது. [[சிவப்பு நிறம் குறைந்த விலகலையும் ஊதா நிறம் கூடிய விலகலடைவதையும் இங்கு காணலாம்.]]
thumb|left|250px|வானவில் தோன்றும் விதம்
வானவில் மழைத் துளிகளினூடாக சூரிய ஒளிக்கதிர்கள் செல்லும் போது முழு அக எதிரொளிப்பு நடைபெறுவதனால் ஒளி பிரிகையடைந்து ஏழு நிறங்கள் (VIBGYOR) வானத்தில் தெரிகின்றன. நீர்த் திவலைகளிலும் சூரிய ஒளி பிரதிபலிக்கும்போது வானவில் தோன்றுகிறது.
வானவில்லில் ஏழு வண்ணங்கள் தெரியும். ஆங்கிலத்தில் இதனை VIBGYOR என்று குறிப்பிடுவார்கள். சிவப்பு:. ஆரஞ்சு:. மஞ்சள்:. பச்சை:. நீலம்:. கருநீலம்:. ஊதா: என்பதே இந்த வண்ணங்கள்.
பொதுவாக காலை மற்றும் மாலை நேரங்களில் வானவில் தோன்றுகிறது. வானவில் சூரியனுக்கு எதிர் திசையில் தோன்றும். வானத்தில் இருந்து பார்க்கும் பொழுது வானவில் வட்ட வடிவில் தெரியும்.
https://youtube.com/channel/UCKATaMXEZ62b3DaQtkMAGiQ
இவற்றையும் காணவும்
பகுப்பு:ஒளியியல் தோற்றப்பாடுகள் பகுப்பு:வானிலை நிகழ்வுகள்
1,2-ஈரையோடோயீத்தேன்
1,2-ஈரையோடோயீத்தேன் (1,2-Diiodoethane) என்பது C2H4I2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதை 1,2-டை அயோடோ ஈத்தேன் என்ற பெயராலும் அழைக்கலாம். சமாரியம்(II) அயோடைடு அல்லது நான்கைதரோபியூரானில் உள்ள இட்டெர்பியம்(II) அயோடைடு தயாரிக்கும் கரிமத் தொகுப்பு வினைகளில் 1,2-ஈரையோடோயீத்தேன் பொதுவாகப் பயன்படுத்தப்படுகிறது
நிறமாலைப் பண்புகள்
அணுப்பொருண்மை நிற மாலையியலில், 1,2- ஈரையோடோயீத்தேன் ஐந்து பிரதானமான உச்சிகளை வெளிப்படுத்துகிறது. இதில் தாழ் உச்சியை 155 அணு நிறமாலையில் வெளிப்படுத்துகிறது. 126 கிராம்/மோல் ஓர் அயோடைடு மூலக்கூறு இழக்கப்படுவதை இது குறிக்கிறது.
தயாரிப்பு
எத்தீனை அறை வெப்பநிலையில் தூய்மையான அயோடின் கரைசலில் குமிழ்த்தல் செய்வதால் 1,2- ஈரையோடோயீத்தேன் உருவாகிறது.
மேற்கோள்கள்
பகுப்பு:கரிம ஆலைடுகள் பகுப்பு:அயோடோ ஆல்க்கேன்கள்
நாவழல்
நாவழல் (Glossitis) என்பது நாக்கில் ஏற்படும் எரிச்சல் மிக்க வலி அல்லது நாக்கின் மேற்புறத்தில் நுண்நீட்சிகளற்ற (நாச்சிம்பிகளை இழந்த) நிலையுடன் கூடிய, அழற்சியினால் ஏற்படும் மென்மையான, சிவந்த நாக்கின் பரப்பினைக் குறிக்கிறது. இருந்தபோதிலும், பொதுவாக நாவழல் என்னும் சொல் நாக்கில் ஏற்படும் அழற்சியைக் குறிக்கப் பயன்படுத்தப்படுகிறது. ஊட்டக்குறைவினால் அடிக்கடி நாவழல் ஏற்படலாம். இது வலியற்றதாகவோ அல்லது உடல் நலக்கேட்டினை உண்டாக்குவதாகவோ இருக்கலாம். நோய்க்கானச் சரியானக் காரணத்தைக் கண்டறிந்து சரிசெய்யப்படும் சிகிச்சையால் நாவழலை முற்றிலும் குணப்படுத்திவிட முடியும்.
மானாங்கேணிக் கல்வெட்டு
மானாங்கேணிக் கல்வெட்டு என்பது, திருகோணமலையில் மானாங்கேணி என்னும் இடத்தில் அமைந்துள்ள வெள்ளை வில்வத்தடி கோணநாயகர் கோயிலில் காணப்படும் தமிழ்க் கல்வெட்டைக் குறிக்கும். 20 ஆம் நூற்றாண்டின் பின்னரைப் பகுதியில் நிலத்தின் கீழிருந்து, மகாவிட்டுணு, பார்வதி ஆகிய கடவுட் சிலைகளும், நந்தியும், இக்கல்வெட்டும் கண்டெடுக்கப்பட்டன. இக்கல்வெட்டு முழுமையானது அல்ல. இது முழுக்கல்வெட்டின் மேற்பகுதி மட்டுமே. கீழ்ப்பகுதி கண்டுபிடிக்கப்படவில்லை. கண்டுபிடிக்கப்பட்ட பகுதியில் 15 வரிகளில் எழுத்துக்கள் காணப்படுகின்றன. இப்பகுதியையும் முழுமையாக வாசிக்க முடியாதவாறு சில இடங்களில் எழுத்துக்கள் சிதைந்துவிட்டன.
காலம்
இதை முதலில் வாசித்த செ. குணசிங்கம் இதை சோழ இலங்கேசுவரன் காலத்துக்குரியதாக அடையாளம் கண்டுள்ளார். இது அவனுடைய ஏழாவது அல்லது எட்டாவது ஆட்சியாண்டைச் சேர்ந்ததாக இருக்கலாம் எனக் கூறப்படுகிறது.
உள்ளடக்கம்
இக்கல்வெட்டில் திருகோணமலை சிறீ மத்ஸ்யகேஸ்வரம், ஈஸ்வரமுடையார் கோயில் என இரண்டு கோயில்கள் பற்றிய குறிப்புக்கள் உள்ளன. இவற்றை வைத்து, திருகோணமலை மத்ஸ்யகேஸ்வரத்து மூலஸ்தானம் தொடர்பாகவும், வேறொரு ஈஸ்வரம் தொடர்பாகவும் செய்யப்பட்ட ஓர் ஏற்பாட்டினைப் பதிவு செய்வதற்காகவே இக்கல்வெட்டு எழுதப்பட்டதாகப் பத்மநாதன் கருதுகிறார்.
இவற்றையும் பார்க்கவும்
பகுப்பு:இலங்கைத் தமிழ்க் கல்வெட்டுகள்
வெள்ளூர் ஊராட்சி (தஞ்சாவூர்)
வெள்ளூர் ஊராட்சி (Vellur Gram Panchayat) தமிழ்நாட்டின், தஞ்சாவூர் மாவட்டத்தில் உள்ள ஒரத்தநாடு வட்டாரத்தில் அமைந்துள்ளது. இந்த ஊராட்சி, ஒரத்தநாடு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும்.
மக்கள் தொகை
2011 ஆம் ஆண்டு எடுக்கப்பட்ட மக்கட்தொகை கணக்கெடுப்பின் படி, இந்த ஊராட்சியில் மொத்தம் 2439 பேர் வசிக்கின்றனர். இவர்களில் பெண்கள் 1,271 பேரும், ஆண்கள் 1,168 பேரும் உள்ளனர். இந்த ஊராட்சியில் மொத்தம் 160 வீடுகள் உள்ளன.
மேற்கோள்கள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ரொசாரியோ பீரிஸ்
ரொசாரியோ பீரிஸ் (இறப்பு: 1969) இலங்கையைச் சேர்ந்த நகைச்சுவை நாடக நடிகர். வானொலி நாடகங்களில் நீண்ட காலமாக நடித்து தனித்துவம் பெற்றவர்.
இலங்கை வானொலி மூலம் அறிமுகமான ரொசாரியோ பீரிஸ் நடித்த முதல் மேடை நாடகம் 'மனிதத் தெய்வம்'. இலங்கையில் 1960களில் மேடைகளில் புகழ்பெற்ற லண்டன் கந்தையா நாடகத்தில் இவர் காசிம் காக்கா என்ற பாத்திரத்தில் நடித்துப் புகழ் பெற்றார். பதிவுத் திருமணம் என்ற நாடகத்தில் அபு நானா என்ற பாத்திரத்தில் நடித்தார்.
பகுப்பு:ஈழத்து நாடக நடிகர்கள் பகுப்பு:1969 இறப்புகள் பகுப்பு:ஈழத்துக் கலைஞர்கள் பகுப்பு:ஈழத்து வானொலிக் கலைஞர்கள் பகுப்பு:இலங்கைத் தமிழ்த் திரைப்பட நடிகர்கள்
தருண் விஜய்
தருண் விஜய், ஓர் இந்திய அரசியல்வாதி ஆவார். இவர் ராஷ்டிரிய சுயம்சேவாக் சங்கம் என்ற இயக்கத்தைச் சேர்ந்தவர். இவர் பாரதிய ஜனதா கட்சியின் சார்பாக, இந்தியப் பாராளுமன்றத்தின் மாநிலங்களவையில் உறுப்பினராக தேர்ந்தெடுக்கப்பட்டார். இவர் பஞ்சஜன்யா என்ற இந்தி நாளேட்டின் ஆசிரியரும் ஆவார். இவர் ஒரு சமூக ஆர்வலரும், இதழாளரும் ஆவார். 1986 - 2008 காலகட்டத்தில் இந்தியப் பாராளுமன்றத்தில் உறுப்பினராக இருந்தார். தற்போது இந்தியாவின் மேலவை உறுப்பினராகத் தேர்ந்தெடுக்கப்பட்டுள்ளார். இவர் காவி அலை (saffron surge) என்ற ஆங்கில நூலின் ஆசிரியர்.
சர்ச்சை
நொய்டாவில் நைஜீரியர்கள் மீது நடத்தப்பட்ட தாக்குதல் தொடர்பாக அல் ஜசீரா தொலைக்காட்சியில் நடைபெற்ற விவாத நிகழ்ச்சியில் பங்கேற்று பேசுகையில் ".. இந்தியர்களை இனவெறியர்கள் என்று கூறுவதில் நியாயமில்லை .தாங்கள் இனவெறியர்களாக இருந்தால், கறுப்பர்களான தென்னிந்தியர்களுடன் எப்படி இணைந்து வாழ்வோம்.தமிழகம், கேரளா, கர்நாடகா மற்றும் ஆந்திராவில் கறுப்பர்கள் நிறைந்துள்ளனர் .." என்று கூறிய தருண் விஜய், தங்களை சுற்றி கறுப்பர்கள் இருந்தாலும் அவர்களுடன் இணக்கமாக வாழ்ந்து வருவதாகவும் தெரிவித்த கருத்து கடும் எதிர்ப்பை ஏற்படுத்தியது.
இணைப்புகள்
பகுப்பு:இதழாசிரியர்கள் பகுப்பு:இந்திய அரசியல்வாதிகள் பகுப்பு:மாநிலங்களவை உறுப்பினர்கள் பகுப்பு:1961 பிறப்புகள் பகுப்பு:வாழும் நபர்கள் பகுப்பு:இந்திக் கவிஞர்கள் பகுப்பு:பாரதிய ஜனதா கட்சி அரசியல்வாதிகள் பகுப்பு:இந்திய ஊடகவியலாளர்கள் பகுப்பு:உத்தராகண்டு அரசியல்வாதிகள் பகுப்பு:ராஷ்டிரிய சுயம்சேவாக் சங்கத்தினர்
பஞ்சஜன்யா
பஞ்சஜன்யா என்பது இந்தியில் வெளியாகும் நாளேடு ஆகும். இதை ராஷ்டிரிய சுயம்சேவாக் சங்கம் என்ற அரசியல் கட்சி பதிப்பித்து வெளியிடுகிறது. 1948 ஆம் ஆண்டு, அடல் பிகாரி வாஜ்பாய் தலைமையில் இந்த நாளேடு தொடங்கப்பட்டது. நாட்டுப்பற்றையும், இந்தியாவின் பண்பாட்டையும் ஒட்டியே நாளேடு செயல்படும் என்ற கொள்கை வகுக்கப்பட்டது. தேசிய அளவிலான பிரச்சனைகள் குறித்த முதன்மையான அரசியல்வாதிகளை பேட்டி கண்டு செய்திகளை வெளியிட்டது. தற்போது தருண் விஜய் இதன் ஆசிரியராக உள்ளார்.
பகுப்பு:இந்திய நாளிதழ்கள் பகுப்பு:இந்தி நாளிதழ்கள் பகுப்பு:ராஷ்டிரிய சுயம்சேவாக் சங்கம்
ஒரேசு வெல்கம் பாப்காக்
ஒரேசு வெல்கம் பாப்காக் (Horace Welcome Babcock) (செப்டம்பர் 13, 1912 -ஆகத்து 29, 2003) ஓர் அமெரிக்க வானியலாளர் ஆவார். இவர் அரோல்டு டி. பாப்காக் அவர்களின் மகனாவார்.
வாழ்க்கைப்பணி
பாப்காக் பல வானியல் கருவிகளைப் புதிதாக வடிவமைத்து கட்டியமைத்தார். இவர் 1953 இல் முதன்முதலில் தகவமை ஒளியியல் பற்றிய எண்ணத்தை வெளியிட்டார். இவர் கதிர்நிரலியலில் சிறப்பு தகுதி பெற்றார்; விண்மீன்களின் காந்தவியல் குறித்து ஆய்வு மேற்கொண்டார். இவர் சூரியக் கரும்புள்ளிகளுக்கன காந்தவியல் கோட்பாட்டுப் படிமத்தை உருவாக்கினார். இது பாப்காக் படிமம் என வழங்குகிறது.
இரண்டாம் உலகப் போரின்போது இவர் மசாசூசட்டிலும் கால்டெக்கிலும் கதிர்வீச்சு ஆய்வில் ஈடுபட்டார். போர் முடிந்த்தும், தன் தந்தையாருடன் ஆக்கமுறை வாய்ந்த கூட்டுப்பணியில் ஈடுபட்டார். இவர் தன் பட்டப்படிப்பைக் கால்டெக்கிலும் முனைவர் பட்ட ஆய்வை பெர்க்கேலியில் உள்ள கலிபோர்னியா பல்கலைக்கழகத்திலும் மேற்கொண்டார்.
இவரது முனைவர் ஆய்வுரை கரும்பொருண்மம் குறித்த தொடக்கநிலை புலப்பாடுகளைக் கொண்டிருந்தது. இவர் ஆந்திரமேடாவின் சுழற்சி வரைவின் அளவீடுகளை அறிவித்தார். இது ஆரம் சார்ந்து பொருண்மை-ஒளிர்மை விகிதம் உயர்தலை எடுத்து காட்டியது. என்றாலும் இவர் இதை பால்வெளிக்குள் அமையும் ஒளி உட்கவர்தலாலோ பால்வெளிச் சுருளின் வெளிப்புற பகுதியின் இயக்கவியலாலோ ஏற்படுவதாகக் கருதினாரே தவிர விடுபட்ட பொருண்ம்ம் எதற்கும் சுட்டவில்லை.
இவர் 1964 முதல் 1978 வரை கலிபோர்னியா தொழில்நுட்ப நிறுவனத்தின் பலோமார் வான்காணகத்தின் இயக்குநராக இருந்தார்.
தகைமைகள்
விருதுகள்
இவரது பெயர் இடப்பட்டவை
நினைவேந்தல்கள்
பகுப்பு:அமெரிக்க வானியலாளர்கள் பகுப்பு:1912 பிறப்புகள் பகுப்பு:2003 இறப்புகள் பகுப்பு:அமெரிக்க அறிவியலாளர்கள் பகுப்பு:கலிபோர்னியா பல்கலைக்கழக (பெர்க்லி) முன்னாள் மாணவர்கள்
உள்ளுணர்தல்
உள்ளுணர்தல் அல்லது புலனுணர்வு (perception; இலத்தீன்: perceptio, percipio) என்பது சூழலைப் புரிந்து கொள்ளவும், பிரதிநிதித்துவப்படுத்தவும் உணர்வுத் தகவலின் விளக்கமாகவும், அடையாளமாகவும், அமைப்பாகவும் இருப்பது ஆகும். எல்லாப் புலனுணர்வுகளும் நரம்புத் தொகுதியின் சமிக்கைகளுடன் தொடர்புபட்டது. இது உடலுறுப்பு புலன்களின் பெளதீக அல்லது வேதியியல் தூண்டுதலில் இருந்து விளைவாக திரும்புகிறது. உதாரணமாக, கண்ணின் விழித்திரையில் ஒளி மோதுவதால் பார்வை சம்பந்தப்படல், வாசனை மூலக்கூறுகளினால் மணம் இடையீடாடப்பெறல் மற்றும் அழுத்தம் அலைகளினால் கேட்டல் சம்பந்தப்படல். இச்சமிக்கைகளின் செயலற்ற பெறுதலை அல்ல உள்ளுணர்தல். ஆனால் கற்றல், நினைவு, எதிர்பார்ப்பு மற்றும் கவனயீர்ப்பு மூலம் வடிவமைக்கப்பட்டுள்ளது. உள்ளுணர்தலானது "மேல் கீழ்" விளைவுகள் அத்துடன் "கீழ் மேல்" உணர்வு உள்ளீட்டுச் செயலாக்க செயல்முறையுடன் சம்பந்தப்பட்டது.
வெளி இணைப்புகள்
பகுப்பு:பரிசோதனை உளவியல் பகுப்பு:அறிதிற அறிவியல் பகுப்பு:அறிதிறன்
பூஜா சர்மா
பூஜா சர்மா (Pooja Sharma) (பிறப்பு c. 1980 ) ஒரு இந்திய தொழிலதிபர் ஆவார். இவர் தனது கிராமத்தில் வீட்டிற்கு வெளியே வேலை செய்யும் முதல் பெண்மணியாக உள்ளார். இவர், ஒரு சுய உதவிக் குழுவை நிறுவி, சுய தொழிலாக ஒரு பேக்கரியில் 150 பெண்களை வேலைக்கு உட்படுத்தி அவர்களின் வாழ்வாதாரத்திற்கு உதவி செய்துள்ளார். இவரது சாதனைகளினால், பெண்களுக்கான இந்தியாவின் மிக உயர்ந்த குடிமகன் விருதான நாரி சக்தி விருது உட்பட பல விருதுகளைப் பெற்றுள்ளார்.
தொழில்
இந்தியாவின் அரியானா மாநிலத்தில் குருகிராமுக்கு அருகில் உள்ள சந்து கிராமத்தில் பூஜா சர்மா வசித்து வருகிறார். இவர் வசித்த கிராமத்தில் வழங்கப்படும் கல்வி, ஆண்-பெண் இருபாலரும் சேர்ந்து படிக்கும் இணை கல்வியாக மாறும் வரை இவர் பள்ளிக்குச் சென்றார். மேலும் இவருடைய பெற்றோர் இவரை ஆண்களுடன் படிக்க வைப்பதை விட பள்ளியை விட்டு வெளியேறச் செய்தனர். இவர் 1999 இல் திருமணம் செய்து கொண்டார். 2005 ஆம் ஆண்டில், பூஜா ஷர்மா, இவரது கணவர் மற்றும் மூன்று குழந்தைகளைக் கொண்ட இவரது குடும்பத்திற்கு நிதிச் சிக்கல்கள் இருந்தன, எனவே பூஜா வீட்டிற்கு வெளியே வேலை செய்யும் கிராமத்தின் முதல் பெண்மணி ஆனார். இவர் முதலில் ஆரம்பப் பள்ளி ஆசிரியராகப் பணியமர்த்தப்பட்டார். பின்னர் 2010 இல் தனது மாமனாருக்குச் சொந்தமான அவேலியை ஏற்றுக்கொண்டார். இவர், மாடுகளை வாங்கி, அதன் மூலமாக வெளியாட்களுக்கு பால் கொடுக்க ஆரம்பித்தார்; கிருஷி விக்யான் கேந்திராவின் அதிகாரிகள் கிராமத்திற்குச் சென்றபோது, தையல் கற்றுக்கொள்வது விற்பனைக்கு சாத்தியமற்றது என்று அதை நிராகரித்தார். மேலும், சந்தைப்படுத்தக்கூடிய ஏதாவது ஒன்றில் பயிற்சி தரக் கோரினார். அதனால், உணவு உற்பத்தியில் பயிற்சி பெற்றார்.
பெண் உறுப்பினர்கள் மட்டுமே அடங்கிய குழுவுடன், இவர் க்ஷிடிஸ் என்ற சுயஉதவி குழுவை நிறுவினார். ஆனால் இது ஏற்றுக்கொள்ளத்தக்கது என்று அவரது கணவர் மற்றும் அவரது ஊழியர்களின் கணவர்களை வற்புறுத்த வேண்டியிருந்தது. இவர் டாலியா (கஞ்சி), இலட்டுகள், பருப்பு ( சோளம் ) மற்றும் சோயா பருப்புகள் ஆகியவற்றை தயாரித்து விற்பனை செய்தார். 2017 ஆம் ஆண்டில், ஒரு அரசு சார்பற்ற அமைப்பு சர்மாவிற்கு அடுமனை அமைக்க உதவியது, சில உள்ளூர் மக்களால் பேய் நடமாட்டம் இருப்பதாக நம்பப்பட்ட ஒரு மாளிகையில், தற்போது 150 பெண்களை வேலைக்கு அமர்த்தி, இவரின் பணி நன்றாக நடைபெறுகிறது. இவரது தயாரிப்புகள், குருகிராம் உணவகங்களுக்கு ஆளிவிதை, ஓட்ஸ் மற்றும் வால்நட் ஆகியவற்றால் செய்யப்பட்ட பிஸ்கட்களை வழங்குகிறது. அரியானாவைச் சேர்ந்த 1,000 பெண்களுக்கு பூஜா சர்மா பயிற்சி அளித்துள்ளார்.
விருதுகள் மற்றும் அங்கீகாரம்
அரியானா மாநில அரசு 2015 ஆம் ஆண்டில் விவசாயத் தலைமைக்கான விருதுகளையும், அதற்கு அடுத்த ஆண்டில் விவசாயப் புதுமைக்காகவும் பூஜா சர்மாவுக்கு விருதுகளை வழங்கியது. 2016 ஆம் ஆண்டில், இந்திய வேளாண் ஆராய்ச்சிக் குழுமம் இவருக்கு பண்டிட் தீன்தயாள் உபாத்யாயா அந்தியோதயா கிரிஷி புரஸ்கார் மற்றும் புதுமையான கிருஷி சம்மான் ஆகிய இரண்டையும் வழங்கியது. சர்வதேச மகளிர் தினமான 2022 அன்று, பெண்களுக்கான இந்தியக் குடிமகன்களுக்கு வழங்கப்படும் நாரி சக்தி விருது பெற்றார்.
கட்டராமன்பட்டி காந்தாரியம்மன் கோயில்
கட்டராமன்பட்டி காந்தாரியம்மன் கோயில் தமிழ்நாட்டில் தூத்துக்குடி மாவட்டம், கட்டராமன்பட்டி என்னும் ஊரில் அமைந்துள்ள அம்மன் கோயிலாகும்.
பூசைகள்
இக்கோயிலில் காரணாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:தூத்துக்குடி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வெள்ளாளப்பட்டி செல்லியம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:தர்மபுரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
காவல்துறை கூடுதல் தலைமை இயக்குனர்
thumb|170x170px| காவல்துறை கூடுதல் இயக்குநரின் சின்னம் காவல்துறை கூடுதல் தலைமை இயக்குநர் ( ஏ.டி.ஜி.பி, Additional Director General of Police ) என்பது இந்திய காவல்துறை பணியின் ஒரு உயர் பதவி ஆகும். இப்பதவியில் உள்ளவர்கள் அனைவரும் இந்தியக் காவல் பணி அதிகாரிகள் ஆவர். காவல்துறை தலைமை இயக்குநர் போலவே அதிகபட்சமாக 3-நட்சத்திர காவல்துறை தகுதி நிலையில் இருந்தாலும், ஏடிஜிபிகள் டிஜிபிக்கு சமமாக கருதப்படுகிறார்கள். இதற்கு இணையான பதவியாக கொல்கத்தா, சென்னை போன்ற சில நகரங்களின் காவல்துறை ஆணையர் அல்லது  கூடுதல் செயலாளர் ஆகியோர் உள்ளனர். இப்பதவியின் முத்திரையாக அசோகச் சின்னமாக, அதன் கீழ் குறுக்காக வைக்கப்பட்ட வாளும் குறுந்தடியும் அதற்குக் கீழ் ஆங்கிலத்தில் ஐ.பி.எஸ். என்ற எழுத்து இருக்கும். ஏடிஜி தரவரிசையில் உள்ள அதிகாரிகள் தங்கள் சட்டைக் காலரில் கோர்ஜெட் பேட்ச்களை அணிவார்கள், அவை ஐஜிகளைப் போலவே கருநீல நிற பின்னணியில் கருவேல இலை வடிவத்துடன் தைக்கப்பட்டுள்ளன. ஏடிஜிக்கள் இப்போது பல்வேறு இந்திய மாநிலங்களில் மண்டலத் தலைவர்களாக நியமிக்கப்பட்டுள்ளனர். அதற்குக் கீழே உள்ள பதவியாக காவல்துறைத் தலைவர் பதவியும், இதற்கு மேலே உள்ள பதவியாக காவல்துறை  சிறப்பு தலைமை இயக்குநர் பதவி உள்ளது.
மம்தா சர்மா (அரசியல்வாதி)
மம்தா சர்மா 1998 மற்றும் 2003 ஆம் ஆண்டு இந்திய தேசிய காங்கிரசு கட்சியின் சார்பாக இராசத்தான் மாநிலம் பூந்தி தொகுதியில் போட்டியிட்டு  வெற்றி பெற்று இராசத்தான் சட்டமன்றத்தில் இரண்டு முறை உறுப்பினராக இருந்தார்.
புற இணைப்புகள்
பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:வாழும் நபர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
ஆதியன்
பூம் பூம் மாட்டுக்கார மக்கள் (Boom Boom Mattukaran) என்னும் ஆதியன் என்னும் மக்கள் தமிழ்நாடு மற்றும் கேரளத்தில் ஆங்காங்கு வாழும் பழங்குடி மக்களினத்தவராவர். இவர்கள் பாரம்பரியமாக பூம்பூம் மாடு என்னும் அலங்கரிக்கப்பட்ட மாட்டைக் கொண்டு ஊர் ஊராக சுற்றி மக்களிடம் குறிசொல்லி வேடிக்கைக் காட்டி வாழ்கின்றனர். இவர்கள் ஆந்திரப் பிரதேசத்தில் தோன்றி, தமிழகத்தில் குடியேறியவர்களாக கருதப்படுகிறது. இவர்கள் தெலுங்கு கலந்த தமிழை பேசுகின்றனர். குறிப்பாக இவர்கள் கிருஷ்ணகிரி, காவிரிப்பூம்பட்டினம், கோயம்புத்தூர், சங்கரன் கோவில், திருச்செந்தூர், இராமேஸ்வரம், ராமநாதபுரம், மதுரை, திருவாரூர், செஞ்சி, வேதாரண்யம், வேலூர், தஞ்சாவூர், பூண்டி, பட்டுக்கோட்டை, கும்பகோணம், பூதலூர், தூத்துக்குடி, திருச்சி, விழுப்புரம், விருதுநகர், மேட்டூர், வாணியம்பாடி, சிவகாசி, அருப்புக்கோட்டை, காஞ்சிபுரம், வாலாஜா, திருவள்ளூர், தர்மபுரி, ஓசூர் ஆகிய தமிழ்நாட்டிலுள்ள பல இடங்களில் உள்ளனர். இவர்கள் அனைவரும் இன்று வரை பூம் பூம் மாடான குலத்தொழிலையே செய்து வருகின்றனர். தமிழ்நாட்டில் மொத்தம் 4 லட்சம் பேர் வாழ்கின்றனர். இந்த இன மக்கள் தங்கள் சாதியை ஆதியன் என்று கூறுகின்றனர். கிருட்டிணகிரி மாவட்டம், காவேரிப்பட்டிணம் ஒன்றியம் சவுளூர் கிராமத்தில் சுமார் 50க்கும் மேற்பட்ட இந்த இன மக்கள் குடும்பங்கள் வாழ்ந்து வருகின்றனர். இக்குடும்ப ஆண்கள், பெண்களின் முக்கிய தொழில் மாடுகளை பழக்கி வித்தைக் காட்டி பிழைப்பது ஆகும். பெண்கள் அதிகாலையில் தங்கள் சிறு வயது குழந்தைகளை அழைத்துக் கொண்டு ஊசி, மணிகள், வளையல், தோடு, திருஷ்டி கயிறு, தாயத்து போன்றவற்றை ஊர் ஊராக சென்று விற்று பிழைப்பு நடத்தி வருகின்றனர். இவர்களின் பள்ளி வயது குழந்தைகள் அருகில் உள்ள ஊராட்சி ஒன்றிய நடுநிலை பள்ளியில் படித்து வருகின்றனர். இங்கு படிக்கும் மாணவர்களில் பெரும்பாலானோர் பல திறமைகள் உள்ளவர்களாக காணப்படுகின்றனர். திறமையான பேச்சு, நடனம், வித்தைகள் காட்டுதல் போன்ற பல திறன்கள் கொண்டவர்களாக உள்ளனர். இருப்பினும் இம்மக்களிடையே போதிய விழிப்புணர்வு இன்மையால் சிறு வயது திருமணம் அதிகளவில் இன்றளவிலும் நடைபெற்றுக் கொண்டு இருக்கிறது.
மேற்கோள்கள்
பகுப்பு:பழங்குடிகள் பகுப்பு:தெலுங்குச் சமூகங்கள்
குருதேசம்
குரு தேசம் இமயமலையிலிருந்து தொடங்கி தெற்கு நோக்கி ஓடும் யமுனை நதியை அடுத்து சூரசேன தேசத்திற்கு வடக்கிலும், பாஹ்லிக தேசத்திற்கு தெற்கிலும், பாஞ்சலத்திற்கு மேற்கிலும் பரவி இருந்த தேசம். இதன் தலைநகரம் அஸ்தினாபுரம் ஆகும். குருச்சேத்திரப் போரின் முடிவில் பாண்டவர்கள், கௌரவர்களை வென்று குரு நாட்டை ஆண்டனர்.
அங்குத்தர நிக்காய எனும் பௌத்த நூல் குறிப்பிடும் பதினாறு மகா ஜனபதங்களில்  குரு நாடும் ஒன்றாகும்.
இருப்பிடம்
இந்த குருதேசத்தின் பூமி அமைப்பானது மேடு பள்ளம் இல்லாமல் சமமாகவே இருக்கும். இந்த தேசத்தின் கிழக்கில் யமுனா நதியின் அருகில் உள்ள பூமிகள் மட்டும் கொஞ்சம் தாழ்ந்து செழித்து இருக்கும்.
பருவ நிலை
இந்த தேசத்தில் குளிர், பனி அதிகமாக இருக்காது, மழை மாத்திரம் சித்திரை, வைகாசி மாதம் முதல் புரட்டாசி மாதம் முடிய விடாமல் பெய்துகொண்டே இருக்கும்.
மலை, காடு, மிருகங்கள்
இந்த தேசத்தின் வடக்கேயும், மேற்கேயும் பெரிய மலைகள் உண்டு, இம்மலைகளில் பனி பெய்துகொண்டும், மலையின் அடிவாரத்திலிருந்து பரந்து விரிந்த காடுகளும், அவைகளில் வெண்மையான எருமைகளும், பசுக்களும், வெண்மையான குதிரைகளும் ஏராளமாய் இருக்கும்.
நதிகள்
இந்த தேசத்தின் கிழக்கு பக்கத்தில் மிக ஆழமானதும், கருமையான நிறமுடைய நீர் நிறைந்து ஓடுகிற ஜீவ நதியான யமுனையும், இத்தேசத்தின் மேற்கிலிருந்து நீல நிறமுடைய நீர் நிறைந்து ஓடும் நீலா நதியும் முக்கியமானவை.
விளைபொருள்
இந்த தேசத்தில் நெல், கோதுமை, கரும்பு முதலியனவும், தாம்பரம், பித்தளை முதலிய உலோகப் பொருள்களாலான வெகு அழகாய், நேர்த்தியாய் செய்யப்பட்ட பாத்திரங்களை அம்மக்கள் பயன்படுத்தினர்.
நகரம்
அத்தினாபுரம் இத்தேசத்தின் முக்கிய நகராகும். இந்நகரத்தில் சிற்ப சாத்திர முறைப்படி கட்டிய கோட்டைகள், பெரிய, பெரிய அரண்மனைகள், இருந்துள்ளன.
தண்டையார்பேட்டை வட்டம்
தண்டையார்பேட்டை வட்டம், தமிழ்நாட்டின் சென்னை மாவட்டத்தின் 16 வருவாய் வட்டங்களில் ஒன்றாகும். வட சென்னையில் இவ்வட்டம், தண்டையார்பேட்டை வருவாய் கோட்டத்தில் அமைந்த 5 வட்டங்களில் ஒன்று. இவ்வட்டத்தின் வட்டாட்சியர் அலுவலகம் தண்டையார்பேட்டையில் இயங்குகிறது. தண்டையார்பேட்டை வட்டம், பழைய கோட்டை-தண்டையார்பேட்டை வட்டத்தின் பகுதிகளைக் கொண்டு டிசம்பர், 2013 அன்று நிறுவப்பட்டது.
இந்த வட்டம் 4 உள்வட்டங்களும், 11 வருவாய் கிராமங்களும் கொண்டது.
வெளி இணைப்புகள்
பகுப்பு:சென்னை மாவட்ட வட்டங்கள்
மாயங் அகர்வால்
மாயங் அகர்வால் (16 பிப்பிரவரி 1991) என்பவர் இந்தியத் துடுப்பாட்டக்காரர். இவர் தொடக்க ஆட்டக் கார பேட்ஸ்மேன் என்ற பெயர் பெற்றவர். இது வரை கருநாடக அணிக்காக விளையாண்டுள்ளார். இவர் விஜய் அசாரே கோப்பை கிரிக்கட் போட்டியில் அதிக ஓட்டங்கள் எடுத்து சாதனை படைத்தார். பல போட்டிகளில் கலந்து கொண்ட இவர் இது வரை இரண்டாயிரம் ஓட்டங்கள் எடுத்துள்ளார். பெங்களுருவில் பிசப் காட்டன் ஆண்கள் பள்ளியிலும் ஜெயின் பல்கலைக் கழகத்திலும் பயின்ற மாணவர் ஆவார். வலதுகை மட்டையாளரான இவர் இந்தியத் தேசியத் துடுப்பாட்ட அணி தவிர டெல்லி டேர்டெவில்ஸ், இந்திய அ அணி, 19 வயதிற்கு உட்பட்ட இந்திய அனி, கருநாட மாநிலத் துடுப்பாட்ட அணி, 19 வயதிற்கு உட்பட்ட கருநாடக மாநிலத் துடுப்பாட்ட  அணி, கிங்சு லெவன் பஞ்சாப், ரசிங் புனே சூப்பர் ஜெயன்ட்சு, ராயல் சேலஞ்சர்ஸ் பெங்களுரு ஆகிய அணிகளுக்காகவும் விளையாடியுள்ளார்.
முதல்தரத் துடுப்பாட்டம்
2013 ஆம் ஆண்டில் நடைபெற்ற ரஞ்சிக் கோப்பைத் துடுப்பாட்டத் தொடரில் இவர் கருநாடக மாநிலத் துடுப்பாட்ட அணி சார்பாக விளையாடினார். நவம்பர் 7, மைசூரில் சார்கண்ட் மாநிலத் துடுப்பாட்ட அணிக்கு எதிரான முதல்தரத் துடுப்பட்டப்போட்டியில் இவர் அறிமுகமனார். இந்தப் போட்டியின் முதல் ஆட்டப் பகுதியில் 12 பந்துகளில் 10 ஓட்டங்களை எடுத்து ஜேசுரபந்துவீச்சில் ஆட்டமிழந்தார். இதில் 12 நான்கு ஓட்டங்களும் ஒரு ஆறு ஓட்டங்களும் அடங்கும். இந்தப் போட்டி சமனில் முடிந்தது.